IKTATÓSZÁM: 7/233-16/2023. TÁRGY:Az Integrált Nappali Szociális Intézmény által nyújtott jelzőrendszeres házi segítségnyújtás szolgáltatás folyamatos biztosításával kapcsolatos döntések meghozatala

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. március 13.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: bodorné lux viktória szociális és gyermekvédelmi ügyintéző

ELŐADÓ:dr. osztásné dr. varga-pál viktória főosztályvezető

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás. A szolgáltatást jelenleg a Pécsi Többcélú Agglomerációs Társulás által fenntartott Integrált Nappali Szociális Intézmény (továbbiakban INSZI) biztosítja kistérségi ellátási területtel.

A jelzőrendszeres házi segítségnyújtás műszaki technikai hátterének működtetésére az INSZI vezetője 2023. január 1. napjától 2023. május 31. napjáig kötött vállalkozási szerződést a Multi Alarm Biztonságtechnikai Zrt.-vel.

A Társulási Tanács 17/2023. (III.13.) számú határozatában döntött arról, hogy a jelzőrendszeres házi segítségnyújtás műszaki technikai hátterének működtetésére vonatkozó közbeszerzési eljárást Varga Mónika az Integrált Nappali Szociális Intézmény igazgatója folytassa le, 2023.06.01-től 2026.05.31-ig időtartamra. Az eljárás lebonyolításához, 2024-2026. évekre vonatkozó fedezet összegét Pécs Megyei Jogú Város Önkormányzata Közgyűlése 30/2023. (II.21.) számú határozatában biztosította, azzal, hogy a 2023. évi fedezet az INSZI költségvetésében rendelkezésre áll.

Az INSZI vezetőjének tájékoztatása értelmében a közbeszerzési eljárás eredményeként 2023. július 1. napjától kerül megkötésre az új szolgáltatási szerződés, ekkor kezdi meg a szolgáltató az új jelzőkészülékek telepítését, a folyamat várhatóan 1 hónap időtartamot igényel. Tekintettel arra, hogy a jelenlegi szerződés 2023. május 31 lejár, szükséges a jelenlegi szerződés 2 hónappal történő meghosszabbítása a szolgáltatás folyamatos biztosítása érdekében.

Az INSZI vezetője által készített kimutatás értelmében a szerződés meghosszabbításából adódó, illetve az új szerződés megkötésével kapcsolatban felmerülő egyéb költségek 7.686.990.-Ft összegű többletkiadást jelentenek, melynek a fedezete a Költségvetési és Közgazdasági Főosztály tájékoztatása szerint az INSZI költségvetésében rendelkezésre áll.

Kérem a Tisztelt Társulási Tanácsot, hogy az előterjesztést és a határozati javaslatot fogadja el.

Pécs, 2023. február 9.

**Pfeffer József**

**elnök**